સરકારી દફ્તરે આજે આ ગામ મેમદપુર નામથી જ નોધાયેલ છે. અગાઉ કંથેરીયુ નામનું તળાવ દક્ષિણમાં હતુ ત્યા આજે મેમદપુર ગામ આબાદ છે.આ ગામ જ્યારથી વસ્યુ ત્યારથી લઈને અત્યાર સુધી વિભાજનમાં બે તોરણથી વહેચાયેલ છે.આસો સુદ-આઠના દિવસે ગામમા કોરે મોરે ધારાવડી ફરે ત્યારબાદ અહી બે તોરણ બંધાય છે.પહેલુ તોરણ વાંટા તરીકે જ્યારે બીજુ તોરણ તળપોદ નામથી પ્રચલિત છે.વાંટમા રાજ્પૂત,બારોટ અને જૈન કોમ ની વસ્તી છે.જ્યારે તળપોદમાં અઢારકોમની વસ્તી વસે છે.નવાબ સાહેબના વખતમાં જે લોકો વાંટમાં વસતા તેમની પાસેથી કોઈ પણ પ્રકારનો મહેસુલી કર ન લેવાતો.જ્યારે તળપોદમાં રહેતી અઢાર કોમની વસ્તી પાસેથી મહેસુલી કર વસુલવામા આવતો.